
								НАЦРТ
 
Скупштина градске општине Обреновац на седници одржаној 25. септембра 2019. године, на основу члана 74. став 6. Статута града Београда („Сл. лист града Београда“, број 39/08, 6/10, 23/13 и 60/19 и „Сл. гласник РС“  број 7/16 – УС) и члана 24. Статута градске општине Обреновац („Службени лист града Београда“, број 19/14 пречишћен текст и 73/14“), донела је 


ОДЛУКУ
О ПРОМЕНИ СТАТУТА ГРАДСКЕ ОПШТИНЕ ОБРЕНОВАЦ


Члан 1.
У Статуту градске општине Обреновац („Службени лист града Београда“, број 19/14 пречишћен текст и 73/14“), 
врши се допуна члана 4. став 1. тако што се после речи: „својства правног лица“ додају речи:“и има свој печат“.


Члан 2.
	У члану 12. став 7. мења се и гласи:
„Решење о начину, року и условима употребе имена, грба и заставе градске општине доноси Скупштина градске општине.“
У истом члану, став 8. се брише.


Члан 3.
У члану 14. став 2. мења се и гласи:
„Скупштина градске општине одлучује о додели звања „почасни грађанин градске општине“ особи чији су рад и достигнућа од посебног значаја за градску општину а уз претходну сагласност министарства за послове локалне самоуправе, у складу са законом и посебном одлуком.“


Члан 4.
У члану 17. ставу 4. реч: „невладиним“ замењују се речју: “удружењима“, а речи: „и удружењима грађана“ се бришу.


Члан 5.
Члан 19. мења се и гласи:
„ Градска општина, у складу са законом и Статутом Града, преко својих органа врши следеће послове:
1. доноси статут, буџет и заврши рачун градске општине,
2. доноси план јавних инвестиција градске општине,
3. доноси план детаљне регулације за подручје градске општине које се налази ван обухвата Генералног урбанистичког плана за Београд,
4. даје мишљење на просторне и урбанистичке планове које доноси Град и може да предлаже и финансира измену постојећих и доношење нових урбанистичких планова за своје подручје,
5. доноси програме и спроводи пројекте развоја градске општине и стара се о уређивању општег оквира за привређивање у градској општини, у складу са актима Града,
6. доноси стратегије од локалног значаја у складу са актима града,
7.  оснива месну заједницу и друге облике месне самоуправе, по прибављеном мишљењу грађана, у складу са законом, статутом Града и актима градске општине,
8. доноси решења у првом степену о грађевинској дозволи за изградњу објеката и реконструкцију и остала акта у поступку обједињене процедуре, као и друга акта, за изградњу објеката до 5000м2 бруто развијене грађевинске површине и претварању заједничких просторија у стамбени, односно пословни простор,
9. издаје грађевинску дозволу за изградњу и реконструкцију саобраћајница и објеката линијске, односно комуналне инфраструктуре на подручју градске општине; издаје информацију о локацији  и локацијске услове за објекте за које издаје грађевинску дозволу у складу са статутом Града и овим статутом, потврђује пројекте парцелације и препарцелације за подручје градске општине,
10. издаје решење о озакоњењу објеката до 3000 м2 бруто развијене грађевинске површине и један примерак правоснажног решења доставља организационој јединици Градске управе надлежној за послове озакоњења објеката,
11. доноси програм за постављање мањих монтажних објеката привременог карактера  на јавним и другим површинама по претходно прибављеној сагласности организационих јединица Градске управе надлежних за послове урбанизма и саобраћаја, односно друге надлежне организације у складу са прописом Града,
12. одлучује о постављању и уклањању мањих монтажних објекта привременог карактера на јавним и другим површинама у складу са прописом Града,
13. спроводи поступак по захтеву за експропријацију на подручју градске општине, у складу са законом којим се уређује поступак експропријације,
14. спроводи поступак за исељење лица усељеног без правног основа у стан или заједничке просторије стамбене, односно стамбено-пословне зграде и врши послове комуналне инспекције у области становања и одржавања зграда,
15. обезбеђује услове за обављање и развој комуналних делатности на подручју градске општине, осим за обављање јавног линијског превоза путника, зоохигијене, обезбеђивања јавног осветљења, за уређивање, употребу, унапређење и заштиту грађевинског земљишта, припрему и реализацију средњорочних и годишњих програма уређивања грађевинског земљишта, као и пречишћавање и дистрибуцију воде у случају када је подручје односно део подручја градске општине обухваћено јединственим системом градског водовода и за њихово обављање може оснивати јавна предузећа, односно организовати обављање тих делатности у складу са законом и прописом Града,
16. предлаже мере за уређење јавних зелених површина и дечјих игралишта,
17. у складу са посебном одлуком Скупштине Града може да обезбеђује услове за обављање и развој комуналних делатности зоохигијене, обезбеђивања јавног осветљења, као и превоза путника у домаћој линијској пловидби који се врши на подручју градске општине,;
18. стара се и обезбеђује средства за одржавање комуналног реда у градској општини, спроводи прописе којима се уређује комунални ред и издаје одобрења за која је овим прописима утврђена надлежност градске општине; врши инспекцијски надзор, у складу са посебном одлуком Скупштине града;
19. обезбеђује коришћење пословног простора којим управља и врши друге послове у вези са  коришћењем пословног простора, у складу са законом, актима Града и актима градске општине,
20. уређује и обезбеђује обављање послова који се односе на изградњу, реконструкцију, одржавање, заштиту, коришћење, развој и управљање некатегорисаним путевима у насељима на подручју градске општине  и може вршити одржавање и друге послове на собраћајним површинама у јавном коришћењу унутар насеља (блока) које су у јавној својини, у складу са програмом који доноси надлежни орган градске општине,
21. одлучује о називима улица, тргова, заселака или других делова насељених места и о подизању споменика, постављању  спомен-плоча или скулптуралних дела на подручју градске општине, у складу са прописима Града;
22. прати стање и предузима мере за заштиту и унапређење животне средине на подручју градске општине, прикупља и систематизује податке о квалитету и квантитету промена у животној средини на подручју градске општине ради вођења Локалног регистра извора загађивања животне средине, доноси и спроводи акционе и санационе планове од значаја за заштиту животне средине на подручју градске општине, у складу са актима Града и стара се и обезбеђује услове за очување, коришћење и унапређење подручја са природним лековитим својствима,
23. прати стање и стара се о одржавању (осим капиталног) дечијих вртића уз сагласност организационе јединице Градске управе у чијем делокругу је вршење наведених послова и основних школа; води евиденцију и обавештава предшколску установу, односно основну школу која остварује припремни предшколски програм о деци која су стасала за похађање припремног  предшколског програма; води евиденцију и обавештава школу и родитеље, односно друге законске заступнике  о деци која треба да се упишу у први разред основне школе; у сарадњи са образовно-васпитном установом прати стање, утврђује мере и активности заштите и безбедности деце, односно ученика за време остваривања образовно васпитног рада и других активности које организује установа, у складу са законом; организује послове који се односе на: превоз деце и њихових пратилаца ради похађања припремног предшколског програма на удаљености већој од 2 км и ученика основне школе на удаљености већој од 4 км од седишта школе; превоз деце и ученика када ученици похађају школу на територији друге јединице локалне самоуправе ако је школа коју похађају најближа месту пребивалишта ученика; превоз ученика на републичка и међународна такмичења;
24. доноси План јавног здравља за подручје градске општине усклађен са Планом јавног здравља за територију Града; обезбеђује средства за финансирање, односно суфинансирање посебних програма из области јавног здравља на подручју градске општине и образује Савет за здравље градске општине,
25. обезбеђује заштиту права пацијената за здравствену услугу коју пружа дом здравља чије је  седиште на подручју градске општине,
26. подстиче развој културно-уметничког стваралаштва и аматеризма на подручју градске општине, обезбеђује услове за одржавање културних манифестација од значаја за градску општину и у циљу задовољавања потреба грађана са свог подручја може оснивати установе културе,
27.  доноси програм развоја спорта на нивоу градске општине који је усклађен са програмом развоја спорта на нивоу Града; финансира или суфинансира изградњу и одржавање спортских објеката у јавној својини Града на подручју градске општине, обезбеђује средства за финансирање и суфинансирање програма којима се задовољавају потребе грађана у области спорта на подручју градске општине; може оснивати установе у области спорта,
28. спроводи националну Стратегију за младе и акциони план политике за младе Града; утврђује акциони план политике за младе на подручју градске општине усклађен са акционим планом за спровођење стратегије за младе Града; може основати савет за младе на нивоу градске општине; обезбеђује услове за реализацију програма установа и удружења младих и удружења за младе, која делују на подручју градске општине; може да оснује, прати и обезбеђује функционисање Канцеларије за младе на подручју градске општине,
29. стара се о развоју угоститељства, занатства, туризма и трговине на подручју градске општине  и може основати туристичку организацију ради промовисања туризма на подручју градске општине,
30. одређује, односно одобрава продајно место на којем се обавља трговина на мало ван продајног објекта, као и време и начин те трговине у складу са законом; одређује време, начин и места на којима се може обављати трговина на мало са покретних средстава или опреме и издаје одобрење за обављање трговине на тим местима у складу са законом којим се уређује трговина,
31. спроводи мере заштите, коришћења и уређења пољопривредног земљишта на подручју градске општине утврђене актима Града, може учествовати у финансирању противградне заштите на подручју градске општине; образује пољочуварску службу на подручју градске општине,
32. оганизује рад и води Регистар стамбених заједница за подручје градске општине и решава по жалби на закључак Регистратора у складу са законом којим се уређује становање и одржавање зграда,
33.  стара се и обезбеђује средства за бесповратно суфинансирање активности на инвестиционом одржавању и унапређењу својства зграде, у складу са законом и одлуком Скупштине града; води поступак увођења принудне управе у стамбеној заједници по пријави надлежног инспектора или власника посебног дела у складу са законом,
34. учествује у доношењу плана и програма развоја система и заштите и спасавања на територији Града; доноси одлуку о организацији и функционисању цивилне заштите за градску општину и обезбеђује спровођење те одлуке; образује Штаб за ванредне ситуације на подручју градске општине; израђује и усклађује процену ризика од катастрофа и о управљању у ванредним ситуацијама и доноси планове заштите и спасавања за своје подручје; врши опремање јединица цивилне заштите; може да додељује средства добровољним ватрогасним друштвима за подстицање програма или недостајућег дела средстава за финансирање програма који су од јавног интереса,
35. управља стварима у јавној својини града Београда на којима има право коришћења у складу са законом,
36. стара се о вршењу послова правне заштите својих права и интереса,
37. обезбеђује пружање правне помоћи грађанима за остваривање њихових права,
38. образује органе, организације и службе за потребе градске општине и уређује њихову организацију и рад,
39. уређује организацију и рад мировних већа,
40. помаже развој различитох облика самопомоћи и солидарности са лицима са посебним потребама, подстиче активности и пружа помоћ организацијама особа са инавалидитетом и другим социјално-хунанитарним организацијама као и старијим лицима на подручју градске општине,
41. стара се о остваривању, заштити и унапређењу људских права и индивидуалних и колективних права припадника националних мањина и етничких група,
42. установљава локалног омбудсмана за градску општину,
43. стара се о јавном обавештавању о питањима од значаја за живот и рад грађана на подручју градске општине; организује информативно-услужне центре на подручју градске општине у зависности од територијалне разуђености или удаљености од седишта градске општине, а у циљу ефикаснијег остваривања одређених права грађана,
44. прописује прекршаје за повреде прописа градске општине,
45. уређује и обезбеђује употребу имена, грба и другог симбола градске општине,
46. извршава прописе и опште акте Града и градске општине,
47. обавља и  друге послове из јединственог пописа послова јединица локлане самоуправе и градских опшина од непосредног интереса за грађане, у складу са законом, Статутом Града, другим прописима Града и овим статутом.

Члан 6.
Члан 19а мења се и гласи:
„ Градска општина може, на основу овлашћења градоначелника, у име и за рачун Града, отуђити из јавне својине Града, грађевинско земљиште ради изградње објеката до 5000m2 бруто развијене грађевинске површине, односно ради озакоњења објеката до 3000m2 бруто развијене грађевинске површине, у складу са законом и актима Града.
Градска општина може учествовати у обезбеђењу документације за потребе изградње, адаптације и санације као и у финансирању инвестиционог одржавања и опремања објеката на подручју градске општине који су у јавној својини Града, у складу са законом и актима Града.“


Члан 7.
Члан 24. мења се и гласи:

„ Скупштина градске општине, у складу са законом и Статутом града:
1. доноси Статут градске општине и Пословник Скупштине градске општине, 
2. доноси буџет и заврши рачун градске општине,
3. доноси програме развоја градске општине и појединих делатности,
4. доноси стратегије од локалног значаја, односно стратешке планове и програме у областима из надлежности градске општине, у складу са законом и актима Града,
5. доноси план детаљне регулације за подручје градске општине који се налази ван обухвата Генералног урбанистичког плана за Београд,
6. образује Комисију за планове, у складу са законом којим се уређује просторно планирање и изградња објеката, Статутом Града и овим Статутом,
7. даје мишљење на нацрт регионалног просторног плана за подручје Града, просторног плана за делове административног подручја Града ван обухвата генералног плана, односно генералног урбанистичког плана, са елементима и садржајем просторног плана јединице локалне самоуправе и програма имплементације регионалног просторног плана и планове генералне регулације, 
8. даје мишљење на просторне и урбанистичке планове које доноси Град и  предлаже измену постојећих и доношење нових урбанистичких планова за своје подручје,
9. доноси програм за постављање мањих монтажних објеката привременог карактера  на јавним и другим површинама,
10. обезбеђује услове за обављање и развој комуналних делатности на подручју градске општине у складу са Статутом Града и овим Статутом и за њихово обављање може оснивати јавна предузећа, односно организовати обављање тих делатности у складу са законом и прописом Града,
11. доноси програм мера за уређење јавних зелених површина и дечјих игралишта,
12. уређује и обезбеђује обављање послова који се односе на изградњу, реконструкцију, одржавање, заштиту, коришћење, развој и управљање некатегорисаним путевима у насељима на подручју градске општине и одржавање и друге послове на саобраћајним површинама у јавном коришћењу унутар насеља (блока) које су у јавној својини, у складу са програмом који доноси надлежни орган градске оптине,
13. одлучује о називима улица, тргова, заселака или других делова насељених места и о подизању споменика, постављању  спомен-плоча или скулптуралних дела на подручју градске општине, у складу са прописима Града,
14. доноси акционе и санационе планове од значаја за заштиту животне средине на подручју градске општине, у складу са актима Града и обезбеђује услове за очување, коришћење и унапређење подручја са природним лековитим својствима,
15. обезбеђује коришћење пословног простора којим управља и врши друге послове у вези са коришћењем пословног простора, у складу са законом, актима Града,
16. стара се о развоју угоститељства, занатства, туризма и трговине на подручју градске општине и може основати туристичку организацију ради промовисања туризма на подручју градске општине,
17. прописује радно време угоститељских, трговинских и занатских објеката на подручју градске општине у складу са актима Града,
18. стара се и обезбеђује средства за бесповратно суфинансирање активности на инвестиционом одржавању и унапређењу својства зграде, у складу са законом и одлуком Скупштине града, 
19. прати стање и стара се о одржавању (осим капиталног) дечијих вртића и основних школа и утврђује мере и активности заштите и безбедности деце, односно ученика за време остваривања образовно васпитног рада и других активности које организују образовно-васпитне установе, у складу са законом,
20. обезбеђује услове за одржавање културних манифестација од значаја за градску општину и у циљу задовољавања потреба грађана са свог подручја може основати установе културе и доноси одлуку о културним манифестацијама од значаја за градску општину,
21. доноси програм развоја спорта на нивоу градске општине усклађен са програмом развоја спорта на нивоу Града; обезбеђује средства за финансирање или суфинансирање изградње и одржавања спортских објеката у јавној својини Града на подручју градске општине, кaо и за реализацију програма којима се задовољавају потребе грађана у области спорта на подручју градске општине и може основати установе у области спорта и доноси одлуку о спортским манифестацијама од значаја за градску општину,
22. утврђује, односно доноси акциони план политике за младе на подручју градске општине усклађен са акционим планом за спровођење стратегије за младе Града,
23. образује органе, организације и службе за потребе градске општине и уређује њихову организацију и рад и оснива јавно комунална предузећа, установе и друге организације у складу са законом, Статутом Града и овим статутом и врши надзор над њиховим радом,
24. доноси одлуку о оснивању месних заједница и других облика месне самоуправе, по прибављеном мишљењу грађана, у складу са законом, Статутом Града и актима градске општине и одлуку о организацији и раду мировних већа,
25. именује и разрешава надзорне одборе и директоре јавних и јавно комуналних предузећа чији је оснивач; даје сагласност на њихове статуте, на дугорочне и средњорочне планове пословне стратегије и развоја, трогодишње и годишње програме пословања, посебне програме о коришћењу средстава из буџета, на извештаје о степену реализације планова и програма пословања и финансијске извештаје (најмање два пута годишње), на одлуке о задуживању јавних предузећа, на одлуке о улагању капитала, на одлуке о статусним променама и оснивању других правних субјеката, на одлуке о расподели добити, односно начину покрића губитака, на одлуку о давању гаранција, авала, јемства, залога и других средстава обезбеђења за послове који нису из оквира делатности од општег интереса, на одлуку о располагању (прибављању и отуђењу) средствима у јавној својини која су од надлежног органа града Београда пренета у својину јавног предузећа веће вредности, која су у непосредној функцији обављања делатности од општег интереса утврђених оснивачким актом, на акт о процени вредности капитала; као и на друге одлуке у складу са законом којим се уређује правни положај јавних предузећа и обављање делатности од општег интереса, овим Статутом, као и оснивачким актом;
26. именује и разрешава управни и надзорни одбор установе, организације и службе чији је оснивач; именује и разрешава директоре установа, организација и службе чији је оснивач и даје сагласност на њихове статуте и врши друга права оснивача, у складу са законом, осим оних која су по одредбама закона, Статута града и овог Статута у надлежности другог органа,
27. бира и разрешава председника Скупштине градске општине и заменика председника Скупштине градске општине,
28. поставља и разрешава секретара и заменика секретара Скупштине градске општине;
29. бира и разрешава председника градске општине, заменика председника градске општине и чланове Већа градске општине,
30. бира и разрешава чланове радних тела Скупштине градске општине,
31. бира и разрешава локалног омбудсмана и заменика локалног омбудсмана;
32. доноси одлуку о изради и о усвајању процене ризика од катастрофа и о управљању у ванредним ситуацијама,доноси планове заштите и спасавања за подручје градске општине; доноси одлуку о организацији и функционисању цивилне заштите за градску општину и образује Штаб за ванредне ситуације на подручју градске општине,
33. доноси одлуку о накнадама за рад одборника и чланова радних тела Скупштине и других органа градске општине,
34. доноси одлуку о сарадњи и удруживању са градским општинама у Граду, са градовима и општинама у земљи и иностранству и о сарадњи са удружењима, хуманитарним и другим организацијама у складу са законом, Статутом Града и овим Статутом,
35. утврђује предлог одлуке о увођењу самодоприноса за територију градске општине или за део подручја градске општине,
36. одлучује о расписивању референдума градске општине и референдума на делу територије градске општине и изјашњава се о предлозима садржаним у грађанској иницијативи,
37. помаже развој различитих облика самопомоћи и солидарности са лицима са посебним потребама, подстиче активности и пружа помоћ организацијама особа са инавалидитетом и другим социјално-хунанитарним организацијама као и старијим лицима на подручју градске општине,
38. стара се о остваривању, заштити и унапређењу људских права и индивидуалних и колективних права припадника националних мањина и етничких група, утврђује мере и усваја препоруке за унапређење људских и мањинских права,
39. усваја етички кодекс понашања функционера,
40. доноси прописе и друге опште и појединачне акте у оквиру права и дужности градске општине утврђених Статутом Града,
41. прописује прекршаје за повреде прописа градске општине,
42. информише јавност о свом раду, 
43. даје сагласност на употребу имена и симбола градске општине,
44.  стара се о вршењу послова правне заштите права и интереса градске општине,
45. предлаже Влади Републике Србије утврђивање јавног интереса за експропријацију, у складу са законом,
46. доноси одлуку о јавном задуживању градске општине у складу са законом којим се уређује јавни дуг и Статутом Града,
47. одлучује о прибављању и располагању непокретних ствари неопходних за рад органа и организација градске општине на којима градска општина има право јавне својине у складу са законом, Статутом града и другим актима града,
48. доноси акте којима се утврђују ствари у јавној својини града на којима је градска општина носилац права коришћења а којима управљају јавна предузећа и друштва капитала чији је оснивач градска општина, као и акте којима се утврђују ствари у јавној својини града на којима је корисник градска општина које улазе у капитал тих јавних предузећа и друштва капитала и предлаже граду да да сагласност за упис права својине јавних предузећа и друштва капитала чији је оснивач градска општина у складу са законом и актима града;???
49. обавља и друге послове утврђене законом, Статутом Града и овим Статутом.

Члан 8.
	После члана 24. додају се називи чланова и два нова члана који гласе:
„Оснивање јавних комуналних предузећа
Члан 24а
	Градска општина може основати јавно комунално предузеће уз претходну сагласност Скупштине града, а у складу са Статутом града и овим Статутуом. 
	Скупштина градске општине врши права оснивача према јавно комуналном предузећу из става 1 овог члана, чији је оснивач, сходном применом закона којим се уређује положај јавних предузећа.
Комисија за планове градске општине
Члан 24б
	Скупштина градске општине образује Комисију за планове, сходном применом закона којим се уређује просторно планирање и изградња објеката. 
	Минимални број чланова Комисије за планове укључујући председника, заменика председника и секретара Комисије је 5, а максималан број је 9. 
	Актом о образовању Комисије  утврђује се број чланова Комисије, састав, задаци, висина накнаде, мандат и друга питања у складу са законом и подзаконским актима. 
	Једна трећина чланова Комисије именује се на предлог Скупштине града. 
	Комисија за планове свој рад ближе уређује пословником о раду комисије. 


Члан 9.
У члану 25. после речи: „на четири године“, запета и речи: „сходном применом закона којим се уређују локални избори“, се бришу.
У истом члану, додаје се нови став који гласи:
„На избор одборника из става један овог члана, као и друга питања у вези мандата одборника Скупштине градске општине врши се сходна примена Закона којим се уређују локални избори. 

Члан 10.
У члану 32. ставу 3. иза тачке 9. додају се тачке 10. и 11. које гласе:
„
10. одлуку о образовању нове и подручју за које се образује, промени подручја и укидању месне заједнице на подручју градске општине,
11. одлуку о додели звања почасног грађанина градске општине.“
У истом члану тачка 10. постаје тачка 12.

Члан 11.
У члану 33. после става 2. додају се три нова става који гласе:
„У ситуацијама које оправдавају хитност у сазивању седнице Скупштине градске општине, председник Скупштине градске општине може заказати седницу у року који није краћи од 24 часа од пријема захтева.
Захтев за сазивање седнице из става 3. овог члана мора да садржи разлоге који оправдавају хитност сазивања, као и образложење последица које би наступиле њеним несазивањем.
Минимални рок за сазивање седнице Скупштине градске општине, из става 3. овог члана, не односи се на сазивање седнице Скупштине градске општине у условима проглашене ванредне ситуације.“
У истом члану ставови 3 и 4. постају ставови 6 и 7.

Члан 12.
У члану 36. став 2. мења се и гласи:
„ Одборник има право да буде редовно обавештен о питањима од значаја за обављање одборничке дужности, као и да на лични захтев од органа и служби добије податке који су му потребни за рад“.
У истом члану после става 2. додаје се нови став који гласи:
„За благовремено достављање обавештења, тражених података, списа и упутства одговоран је секретар Скупштине градске општине, а начелник Управе градске општине када се обавештење, тражени податак, спис и упутство односе на делокруг и рад Управе градске општине“.
У истом члану став 3. постаје став 4.


Члан 13.

У члану 38. иза става 2. додаје се нови став који гласи:
„ Број радних тела, избор, права и дужности председника и чланова радних тела утврђују се Пословником Скупштине градске општине.“
У истом члану став 3. који постаје став 4 мења се и гласи:
„Радна тела дају мишљење о предлозима одлука и других аката које доноси Скупштина градске општине и обављају друге послове утврђене Пословником Скупштине и другим актима градске општине.“ 	 
У истом члану после постојећег става 3. додају се нови став који гласе:
Радно тело може организовати јавно слушање о предлозима прописа и одлука о којима одлучује  Скупштина градске општине“.


Члан 14.
Називи чланова и чланови 39-42 се бришу.


Члан 15.
У  члану 46. после става 3. додаје се нови став који гласи:
„ Ако заменику председника Скупштине градске општине мирују права из радног односа услед избора на ту функцију, заменик председника Скупштине градске општине може бити на сталном раду у градској општини.
У истом члану, став 4 се брише. 
 
Члан 16.
У  члану 47. став 3. мења се и гласи:
„ За секретара Скупштине градске општине може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским  студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, са положеним стручним испитом за рад у органима управе и радним искуством од најмање три године“.



Члан 17.
У члану 52. у тачци 2. иза речи: „општих“ додају се речи: „и других“.

У истом члану, тачка 10. мења се и гласи:
„На основу овлашћења градоначелника, у име и за рачун Града, по спроведеном поступку доноси одлуку и закључује уговор о отуђењу из јавне својине Града, грађевинског земљишта ради изградње објеката до 5000m2 бруто развијене грађевинске површине, односно ради озакоњења објеката до 3000m2 бруто развијене грађевинске површине, у складу са законом и актима Града. 

У истом члану, тачка 15а мења се и гласи:
„проглашава и укида ванредну ситуацију за територију градске општине, на предлог Штаба за ванредне ситуације градске општине“

У истом члану, тачци 18. алинеји 7 речи: „невладиним организацијама“ мењају се речју: „удружењима“.
У истом члану, иза тачке 18 додају се нове тачке и гласе:
19. „стара се о вршењу послова правне заштите права и интереса градске општине,
20. предлаже надлежном органу града доношење акта: о прибављању ствари у јавну својину града за градску општину као носиоца права коришћења; о располагању ствари у јавној својини града на којој градска општина има право коришћења, о стицању права коришћења у корист градске општине и о одузимању права коришћења на ствари у јавној својини града од градске општине као носиоца права коришћења, у складу са законом, Статутом и другим актима града,
У истом члану тачка 19 постаје тачка 21.


Члан 18.
После члана 52 додаје се нови назив члана и нови члан који гласи:
„Помоћници председника градске општине
Члан 52а
У Кабинету председника градске општине се постављају помоћници председника градске општине за поједине области. 
Актом о организацији Управе градске општине може се предвидети да се у Кабинету председника градске општине постављају помоћници председника градске општине за обављање послова из области: економског развоја, урбанизма, здравствене заштите, комуналних делатности, пољопривреде, саобраћаја, друштвених делатности, развоја месних заједница, заштите животне средине и других.
Председник градске општине поставља и разрешава помоћнике председника градске општине у складу са законом, који обављају послове најдуже док траје дужност председника градске општине.  
Помоћници председника градске општине покрећу иницијативе, предлажу пројекте и сачињавају мишљења у вези са питањима која су од значаја за развој градске општине у областима за које су постављени и врше и друге послове по налогу председника градске општине.
У градској општини може бити постављено највише 3 помоћника председника градске општине.“


Члан 19.
У члану 53. ставу 6. после речи: „истовремено“ додају се речи: „ и обједињено“.


Члан 20.
У члану 55. тачка 4а мења се и гласи:
„ предлаже доношење процене ризика од катастрофа, локалног плана смањења ризика од катастрофа и план заштите и спасавања људи, материјалних и културних добара и животне средине у ванредним ситуацијама и ублажавању и отклањању њихових последица на територији градске општине, на предлог Штаба за ванредне ситуације а по прибављеној саглсности надлежног министарства, у складу са законом и актима града;“
У члану 55. после тачке 7) додају се нове тачке 8-14 које гласе:
8) доноси план јавних инвестиција градске општине,
9) доноси програм за одржавање и друге послове на собраћајним површинама у јавном коришћењу унутар насеља (блока) које су у јавној својини, 
10) доноси План јавног здравља за подручје градске општине који је усклађен са Планом јавног здравља за територију Града; обезбеђује средства за финансирање, односно суфинансирање посебних програма из области јавног здравља на подручју градске општине и образује Савет за здравље градске општине, 
11) прати реализацију програма пословања и врши координацију рада јавних предузећа чији је оснивач градска општина, подноси тромесечни извештај о раду јавних предузећа Скупштини градске општине и на основу тромесечних извештаја о реализацији годишњег односно трогодишњег програма пословања јавних предузећа сачињава и надлежном министарству доставља информацију о степену усклађености планираних и реализованих активности, у складу са законом којим се уређује правни положај јавних предузећа,“
12) утврђује предлог оснивачког акта јавног комуналног предузећа и упућује организационој јединици градске управе у чијем делокругу су послови из области за које се оснива предузеће, ради прибављања претходне сагласности Скупштине Града на овај акт,
13) врши надзор над законитошћу рада и аката месне заједнице и када сматра да општи акт месне заједнице није у сагласности са Уставом и законом, обавештава градско Веће ради обустављања од извршења oваквог акта и покретања поступка за оцену уставности и законитости,
14) спроводи мере заштите, коришћења и уређења пољопривредног земљишта на подручју градске општине утврђене актима Града и у складу са законом доноси прописане акте,  
Постојећа тачка 8. се брише,а тачке 9,10,11,12,13,13а,13б и 14 постају тачке од 15-22.
У постојећој тачци 13а) на крају реченице додају се речи: „ и овим Статутом“.
Иза постојеће тачке 14) додаје се нова тачка, која гласи:
 „ 23) врши и друге послове у складу са законом, Статутом Града и овим Статутом.“


Члан 21.
У члану 60. ставу 3. после речи: „председнику Скупштине градске општине“ додају се запета и речи: „уз примену минималног рока за сазивање седнице из члана 33. став 2. и 3. овог Статута.“

Члан 22.
У члану 62. после става 2. додаје се нови став који гласи:
„О поднетој оставци председника градске општине, заменика председника градске општине или члана Већа градске општине, председник Скупштине градске општине обавештава одборнике на почетку прве наредне седнице Скупштине градске општине.“
У истом члану став 3 постаје став 4. 

Члан 23.
У члану 65. став 1 врши се допуна тако што се иза тачке 7) додају две нове тачке које гласе:
„
8) стара се о вршењу послова правне заштите права и интереса Градске општине;
9) обезбеђује заштиту права пацијената за здравствену услугу коју пружа дом здравља чије седиште се налази на подручју градске општине.“


Члан 24.
У члану 66. став 2. мења се и гласи:
„ За начелника Управе градске општине може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним стидијама, односно на основним студијама у трајању од најмање четири године или специјалистичким студијама на факултету  и најмање пет година радног искуства у струци и положен државни стручни испит за рад у органима државне управе.


Члан 25.
У члану 67. став 1. реч: „ огласа“ замењује се речју“ конкурса“.

Члан 26.
Назив члана 68 мења се и гласи:
„Организација Управе градске општине“.

У члану  68.  у ставу 2.  реч: „ унутрашње“  и у ставу 3. реч: „ унутрашњих“ се бришу.


Члан 27.
У члану 69. ставу 1. речи: „ Скупштини градске општине и“ се бришу.
У истом члану став 2. речи:“ на образложени предлог председника градске општине или шест чланова Већа градске општине“ замењују се речима: „у складу са законом“.

У истом члану став 3. се брише.


Члан 28.
Назив члана и члан 70. се бришу.


Члан 29.
У члану 71. став 3. мења се и гласи: 
„ Акт о унутрашњем уређењу и систематизацији радних места у Управи градске општине, у складу са законом обједињује начелник Управе градске општине и доставља Већу градске општине на усвајање.“ 


Члан 30.
У члану 72. став 1. тачка 2) мења се и гласи: „ издати прекршајни налог“.


Члан 31.
 У члану 74. ставу 2. реч: „ унутрашњих“ се брише.


Члан 32.
Назив члана и члан 76. се брише.


Члан 33.
У члану 78. став 2. мења се и гласи:
„ Приходи и примања из става 1. овог члана су општи приход, односно примање буџета градске општине, осим оних чији је наменски карактер утврђен законом којим се уређује буџетски систем“.
У истом члану после става 4 додаје се нови став који гласи:
„ План јавних инвестиција градске општине доноси се сходном применом прописа којим се уређује доношење плана јавних инвестиција јединице локалне самоуправе“.


Члан 34.
Назив члана и члан 79. се бришу.


Члан 35.
	Члан 91 мења се и гласи:
„Грађани путем грађанске иницијативе предлажу скупштини градске општине доношење акта којим ће се уредити одређено питање из надлежности градске општине, промену статута или других аката и расписивање референдума у складу са законом, Статутом града и овим Статутом.
За пуноважно покретање грађанске иницијативе потребан је потпис 5% укупног броја грађана са бирачким правом у градској општини, који су уписани у бирачки списак на дан предаје иницијативе као и да је грађанска иницијатива састављена у складу са законом, Статутом града и овим Статутом.
Надлежни орган или радно тело надлежног орган градске општине је дужано да на интернет презентацији градске општине односно на други примерен начин обавести јавност да је отпочео рад на припреми прописа које доноси скупштина. 
Ради спровођења јавне расправе, предлог грађана је потребно да својим потписима подржи најмање 100 грађана са бирачким правом на територији градске општине. 
 Прикупљање потписа грађана за спровођење јавне расправе се спроводи у складу са прописима који уређују грађанску иницијативу. 
Надлежно радно тело скупштине градске општине одлучује по примљеном предлогу грађана о спровођењу поступка јавне расправе. 
Управа градске општине има обавезу да пружа стручну помоћ грађанима приликом формулисања предлога садржаног у грађанској иницијативи из става 1. овог члана. “


Члан 36.
У  члану 104. став 2. се брише.


Члан 37.
Члан 105. мења се и гласи:
„ Предлог за образовање, односно укидање месне заједнице могу поднети најмање 10% бирача са пребивалиштем на подручју на које се предлог односи, најмање једна трећина одборника Скупштине градске општине, на чијем подручју се образује, односно укида месна заједница.
Скупштина градске општине одлучује о образовању нове и подручју  за које се образује, промени подручја и укидању месне заједнице на подручју градске општине, већином од укупног броја одборника скупштине, по претходно прибављеном мишљењу грађана са тог подручја.
„ Актом о оснивању месне заједнице, у складу са Статутом Града и овим Статутом, утврђују се послови које врши месна заједница, органи и организација рада органа, начин одлучивања као и број чланова савета, поступак избора савета и других органа месне заједнице заштита права у току избора и друга питања од заначаја за рад месне заједнице.“


Члан 38.
Члан 107. мења се и гласи:
„ У месној заједници образује се савет месне заједнице, као основни представнички орган грађана на подручју месне заједнице, који бира Скупштина градске општине на чијем подручју је образована, односно на чијем подручју се образује месна заједница.
Чланове савета месне заједнице бира Скупштина градске општине на предлог збора грађана који се сазива за подручје месне заједнице.
Збор грађана из става 2. овог члана може предложити највише двоструко већи број чланова савета месне заједнице од броја чланова савета који је утврђен актом о оснивању месне заједнице.
Ако се не сазове или не одржи збор грађана сагласно одредбама закона и овог статута ради утврђивања предлога потребног броја чланова савета месне заједнице у односу на број који се бира у року од 60 дана од дана упућивања предлога од стране надлежног органа за сазивање збора након одржаних локалних избора и конституисања скупштине градске општине, Скупштина градске општине изабраће чланове привременог савета месне заједнице, до избора чланова савета у складу са одредбама овог Статута.  
Председника савета месне заједнице бира савет из реда својих чланова, тајним гласањем, већином гласова од укупног броја чланова савета месне заједнице.
Савет месне заједнице:
1) доноси статут месне заједнице,
2) доноси финансијски план месне заједнице и програме развоја месне заједнице,
3) бира и разрешава председника савета месне заједнице,
4) предлаже мере за развој и унапређење комуналних и других делатности на подручју месне заједнице,
5) доноси пословник о раду савета месне заједнице и друге акте из надлежности месне заједнице,
6) покреће иницијативу за доношење нових или измену постојећих прописа градске општине, односно Града,
7) врши друге послове из надлежности месне заједнице утврђене  Статутом Града, овим статутом, актом о оснивању месне заједнице или другим прописом  Града односно градске општине.


Члан 39.
У члану 108. став 2. мења се и гласи:
„Месна заједница доноси финансијски план у складу са Одлуком о буџету градске општине, на који сагласност даје надлежни орган градске општине, у складу са овим Статутом.“

Члан 40.
Назив члана и члан 114. мења се и гласи:
„ Сарадња са удружењима и другим организацијама
Члан 114.
Органи градске општине сарађују са удружењима, хуманитарним и другим организацијама, у интересу градске општине и њених грађана.“


Члан 41.
Назив члана и члан 118. мења се и гласи  :

„ Локални омбудсман
Члан 118.

 Установљава се локални омбудсман градске општине.
Локални омбудсман је овлашћен да контролише поштовање права грађана, утврђује повреде учињене актима, радњама или нечињењем Управе градске општине, ако се ради о повреди прописа и општих аката Града и градске општине.
Локални омбудсман има заменика.“


Члан 42.
Иза члана 118 додају се називи чланова и три нова члана и гласе:


„Самосталност и независност
Члан 118а.
Локални омбудсман је самосталан и независан у вршењу своје функције и нико нема право да утиче на његов рад и поступање.
Локални омбудсман и заменик локалног омбудсмана не може бити члан политичке странке и не може обављати другу јавну функцију, нити професионалну делатност, односно другу дужност или посао који би могао утицати на његову самосталност и независност.

Избор и разрешење
Члан 118б.
Локалног омбудсмана бира Скупштина градске општине на предлог најмање једне трећине одборника, на време од 5 година, већином гласова од укупног броја одборника.
Заменика локалног омбудсмана бира Скупштина градске општине, на предлог локалног омбудсмана, под условима и по поступку предвиђеном за избор локалног омбудсмана. 
Локални омбудсман и заменик локалног омбудсмана може бити разрешен пре истека периода на који је изабран ако:
· нестручно и несавесно обавља своју функцију,
· ако престане да испуњава услове из члана 118а. став 2.овог статута,
· ако буде осуђен за кривично дело.
Предлог за разрешење локалног омбудсмана може поднети најмање једне трећине одборника Скупштине градске општине, а предлог за разрешење заменика локалног омбудсмана може поднети и локални омбудсман.

Одлука о локалном омбудсману
Члан 118в.
Надлежност и овлашћења, начин поступања, услови и начин избора и престанка дужности локалног омбудсмана и заменика локалног омбудсмана и друга питања уређују се одлуком Скупштине градске општине.“


Члан 43.
	После члана 123 додаје се назив члана и нови члан који гласи:
	„Спровођење претходне јавне расправе
Члан 123а.
Припреми и доношењу одлуке о буџету градске општине (у делу планирања инвестиција), стратешких и акционих планова развоја градске општине, урбанистичких планова, као и других општих аката на основу предлога квалификованог броја грађана или на основу захтева једне трећине одборника претходи најмање једна јавна расправа.
Јавна расправа обавезно спроводи се након утврђивања нацрта аката из става 1. овог члана.
Јавна расправа спроводи се путем организовања округлих столова, достављањем нацрта стручним, научним и другим организацијама и службама, расправом на зборовима грађана, објављивањем нацрта одлуке на сајту градске општине, објављивањем у средствима јавног информисања, спровођењем анкете или на други погодан начин.
Начин и време обављања јавне расправе одређује орган надлежан за утврђивање нацрта одлуке и других аката из става 1. овог члана.
Орган надлежан за утврђивање предлога одлуке или другог акта из става 1. овог члана, приликом утврђивања предлога водиће рачуна о сугестијама и предлозима датим у јавној расправи.


Прелазне и завршне одредбе
Члан 44.
Одлука о Управи градске општине, Одлука о накнадама и другим примањима одборника и чланова органа и радних тела Скупштине и других органа градске општине и платама и накнадама изабраних,  именованих и постављених  лица у органима градске општине Обреновац и Пословник Скупштине градске општине ускладиће се са одредбама ове одлуке у року oд 60 дана од дана ступања на снагу ове одлуке.
Други прописи градске општине ускладиће се са одредбама ове одлуке у року од 6 месеци од дана ступања на снагу ове одлуке.
Важећи прописи градске општине остају на снази до њиховог усклађивања са одредбама ове одлуке, осим одредаба које су у супротности са Статутом града и овом одлуком. 


Члан 45.
	Међусобно преузимање послова између Града и градске општине који су Одлуком о промени Статуа Града („Службени лист града Београда” бр. 60/19) поверени или изузети из надлежности градске општине извршиће се у складу и у роковима из наведене Одлуке. 


Члан 46.
	По ступању на снагу ове Одлуке Комисија за прописе утврдиће пречишћен текст Статута градске општине Обреновац и исти објавити у „Службеном листу града Београда”.

Члан 47.
Ова одлука ступа на снагу осмог дана од дана објављивања у „Службеном листу града Београда”.




О б р а з л о ж е њ е
Правни основ за доношење Одлуке
Правни основ за доношење ове Одлуке садржан је у члану  77 ставу 1 тачка 1 Статута града Београда („Сл. лист града Београда“, број 39/08, 6/10, 23/13 и „Сл. гласник РС“  број 7/16 - УС) и члана 58 Одлуке о промени Статута града Београда („Сл. лист града Београда“ бр. 60/19). 

Разлози за доношење
Скупштина градске општине донела је Статут градске општине 17. новембра 2008. године, а измене истог вршене су у два наврата 2010. године и 2013. године, с тим што је 2014. године утврђен пречишћен текст Статута градске општине, након чега је исте године донета једна измена Статута ("Сл. лист града Београда" број 19/14- пречишћен текст и 73/14), а одредбе истог заснивају се на одредбама Статута града Београда. 
Од последње измене Статута усвојени су бројни нови закони (Закон о становању и одржавању стамбених зграда, Закон о запосленима у аутономним покрајинама и јединицама локалне самоуправе, Закон о основама система образовања и васпитања, Закон о правобранилаштву, Закон о смањењу ризика од катастрофа и управљању вандредним систуацијама, Закон о добровољном ватрогаству, Закон о путевима, Закон о јавним преузећима, Закон о јавном здрављу, Закон о здравственој заштити, Закон о озакоњењу објеката, Закон о водама, Закон о спорту, Закон о милицији и др.) или су извршене измене раније донетих закона (Закон о планирању и изградњи, Закон о буџетском систему, Закон о јавној својини, Закон о комуналним делатностима, Закон о пловидби и лукама на унутрашњим водама, Закон о службеној употребни језика и писама, Закон о заштити животне средине и др.) што је Град Београд приликом доношења најновије промене Статута града на седници Скупштине града од 25.07.2019. године  навео као основни разлог за доношење измене Статута града, а у циљу усаглашавања са новом законском регулативом. 
Такође је при доношењу Одлуке о промени Статута Града указано да се најважније законске промене због којих се приступило промени Статута Града односе на измене и допуне Законао локалној самоуправи из 2018. године  и Закона о главном граду из ове године.  
Као додатни разлог за промену свог Статута, Град је навео и чињеницу да је досадашња пракса показала да поједина решења из Статута града треба прецизирати а нека питања уредити на другачији начин. 
Ови законски и практични разлози довели су до доношења Одлуке о промени Статута града на седници Скупштине града 25.07.2019. године. Чланом 58 наведене Одлуке, кроз прелазне и завршне одредбе, градске општине у саставу Града су обавезане да своје Статуте ускладе са одредбама ове Одлуке у року од 60 дана од дана ступања на снагу исте, тј. најкасније са 01.10.2019. године, обзиром да је Одлука о промени Статута града ступила на снагу 02.08.2019. године.  
Промена Статута градске општине Обреновац врши се у циљу усаглашавања појединих одредаба са променама Статута града („Сл. лист града Београда“ број 60/19), као и законским одредбама на које се Град позива. 

Образложење појединачних предложених решења 
Члан 1 – којим се у складу са чланом 74 став 3 Статута града, којим је одређено да градска општина има својство правног лица и има свој печат, врши усаглашавање члана 4. став 1. Статута градске општине.

Члан 2. – односи се на промену у постојећем члану 12. Статута градске општине који уређује питање употребе симбола градске општине и то става 7. који одређује орган надлежан за одобравање употребе имена, грба и заставе градске општине. Како је чланом 32 тачком 19 Закона о локалној самоуправи одређено да је Скупштина јединице локалне самоуправе овлашћена да одлучује по овом питању и како је чланом 31. тачком 19. Статута града, Скупштина града овлашћена да даје сагласност на употребу имена и симбола Града, проистиче потреба да се изврши измена члана 12 Статута градске општине и надлежност органа за одлучивање по овом питању уреди на начин како то дефинише наведени Закон и Статут града, с чим у вези се предлаже измена става 7. и брисање става 8 наведеног члана. 

Члан 3. – односи се на промену у постојећем члану 14. Статута градске општине који уређује питање награда и јавних признања тако што се мења одредба става 2 овог члана сагласно измени и допуни Закона о локалној самоуправи (члан 93 Закона) којом је између осталог прописано да се звање почасног грађанина уређује у складу са законом и посебном одлуком Скупштине градске општине, а додељује га Скупштина градске општине уз претходну сагласност министарства надлежног за послове локалне самоуправе.

Члан 4. – односи се на промену у постојећем члану 17. Статута градске општине који уређује питање сарадње и удруживања градске општине тако што се у ставу 4 овог члана врши терминолошко усклађивање текста и реч: „ невладиним “замењују се речју: “ удружењима“, а све у складу са чланом 13 ставом 5.  последње измене Закона о локалној самоуправи.

Члан 5. – односи  се на промену у постојећем члану 19. Статута градске општине који уређује послове из изворне надлежности Града Београда који се поверавају градској општини на извршавање и то чланом 77. став 1. ( који се односи на послове градских општина са ужег градског подручја), став 2. и 3. истог члана (који се односе на послове градских општина са ширег градског подручја) и члан 77а Статута Град (који се односи на овлашћења која је могуће дати градским општинама са ширег и ужег градског подручја). Чланом 25. Закона о локалној самоуправи прописано је да се Статутом Града уређују послови из надлежности Града које врше образоване градске општине, с чим у вези је Град у односу на последњу измену свог Статута из 2013. године, одређене послове одузео или уступио свим градским општинама или је пак одређене послове уступио на вршење само градским општинама са ширег градског подручја. Због бројних законских промена надлежности Града, као и промена послова градских општина овом Одлуком у целини је предложена измена члана 19. који  уређује послове из надлежности градске општине. 

Овом изменом градска општина Обреновац добија у надлежност нове послове или јој је проширена надлежност односно овлашћења у пословима које већ врши као што су: 
1. доноси план јавних инвестиција градске општине,
2.  доноси план детаљне регулације за подручје градске општине,
3. може да предлаже и финансира измену постојећих и доношење нових урбанистичких планова за своје подручје,
4. образује комисију за планове, под одређеним условима,
5. уместо досадашњих до 800 m2 доноси решења у првом степену о грађевинској дозволи за изградњу објеката и реконструкцију и остала акта у поступку обједињене процедуре, као и друга акта, за изградњу објеката до 5000 m2 бруто развијене грађевинске површине и претварању заједничких просторија у стамбени, односно пословни простор,
6. издаје решење о озакоњењу објеката до 3000 m2 бруто развијене грађевинске површине и један примерак правоснажног решења доставља организационој јединици Градске управе надлежној за послове озакоњења објеката,
7. уместо „плана“ доноси „програм“ за постављање мањих монтажних објеката привременог карактера и то на „јавним и другим површинама“ уместо „на површинама јавне намене“,
8. спроводи поступак по захтеву за експропријацију на подручју градске општине, у складу са законом којим се уређује поступак експропријације,
9. обезбеђује услове за обављање и развој комуналних делатности на подручју градске општине и уз до сада изузете делатности јавног линијског превоза путника, зоохигијене, изузимају се и следеће делатности  обезбеђивања јавног осветљења, за уређивање, употребу, унапређење и заштиту грађевинског земљишта, припрему и реализацију средњорочних и годишњих програма уређивања грађевинског земљишта, као и пречишћавање и дистрибуцију воде у случају када је подручје односно део подручја градске општине обухваћено јединственим системом градског водовода и за њихово обављање може оснивати јавна предузећа, односно организовати обављање тих делатности у складу са законом и прописом Града,
10. у области комуналног реда задржавају се постојећи послови, с тим што се ова одредба употпуњава обавезом да градска општина убудуће обезбеђује и средстава за одржавање комуналног реда,
11. у области пословног простора искључено је право градске општине да одређује висину закупнине,
12. у области старања о изградњи некатегорисаних путева проширена су овлашћења градске општине у смислу да уређује и обезбеђује обављање послова у вези изградње, реконструкције, одржавања, заштите, коришћења, развоја и управљања некатегорисаним путевима у насељима на подручју градске општине, као и да може вршити одржавање и друге послове на саобраћајним површинама у јавном коришћењу унутар насеља (блока) које су у јавној својини, у складу са програмом који доноси надлежни орган градске општине, 
13. у области животне средине уз постојеће послове да прикупља и систематизује податке о квалитету и квантитету промена у животној средини на подручју градске општине ради вођења Локалног регистра извора загађивања животне средине, 
14. у области образовања измењене су обавезе у вези са превозом деце а обавезе исхране и смештаја деце са сметњама у развоју преузео је Град;
15. у области спорта уз већ постојеће послове градска општина може да финансира или суфинансира изградњу и одржавање спортских објеката у јавној совјини града, на подручју градске општине,
16. у области трговине на мало ван продајног објекта, да одређује време, начин и места на којима се може обављати трговина на мало са покретних средстава или опреме и издаје одобрење за обављање трговине на тим местима у складу са законом којим се уређује трговина;
17. у области пољопривредног земљишта, може учествовати у финансирању противградне заштите и образује пољочуварску службу на подручју градске општине,
18. у области система и заштите и спасавања да уз постојеће послове доноси одлуку о организацији и функционисању цивилне заштите и обезбеђује спровођење те одлуке; израђује и усклађује процену ризика од катастрофа и о управљању у ванредним ситуацијама и доноси планове заштите и спасавања за своје подручје; врши опремање јединица цивилне заштите; може да додељује средства добровољним ватрогасним друштвима за подстицање програма или недостајућег дела средстава за финансирање програма који су од јавног интереса,
19. у области самопомоћи и солидарности да исту пружа и старијим лицима на подручју градске општине,
20. у области јавноф обавештавања о питањима од значаја за живот и рад грађана на подручју градске општине; организује информативно-услужне центре.
21. стара се и обезбеђује средства за бесповратно суфинансирање активности на инвестиционом одржавању и унапређењу својства зграде, у складу са законом и одлуком Скупштине града; води поступак увођења принудне управе у стамбеној заједници по пријави надлежног инспектора или власника посебног дела у складу са законом,
22. доноси План јавног здравља за подручје градске општине,
23. обезбеђује заштиту права пацијената за здравствену услугу коју пружа дом здравља чије је  седиште на подручју градске општине,
24. оганизује рад и води Регистар стамбених заједница за подручје градске општине и решава по жалби на закључак Регистратора у складу са законом којим се уређује становање и одржавање зграда;
25. може да установи локалног омбудсмана за градску општину,


Статутом Града дата је и могућност да градска општина:
26. у складу са посебном одлуком Скупштине Града може да обезбеђује услове за обављање и развој комуналних делатности зоохигијене, обезбеђивања јавног осветљења, као и превоза путника у домаћој линијској пловидби који се врши скелом на подручју градске општине,

Из надлежности градске општине изузети су следећи послови:
27. у комуналној области, обезбеђивање јавног осветљења, (раније су одузети послови у вези управљања грађевинским земљиштем и зоохигијене, као и управљање комуналним отпадом)
28. одузето је право оснивања јавних предузећа осим комуналних, под одређеним условима, односно уз сагласност Скупштине града Београда, 
29. одузето је право образовања Правобранилаштва као посебног органа градске општине и преузимање ових послова од стране Града, уз право градске општине старања о вршењу послова правне заштите својих права и интереса,

Члан 6. – овим чланом усаглашава се члан 19 а са изменом члана 77а Статута Града. Према досадашњој одредби градска општина Обреновац је могла добити овлашћење од градоначелника да у име и за рачун Града спроведе поступак за давање у закуп или отуђење грађевинског земљишта у јавној својини Града за изградњу објеката преко  800 м2 или за легализацију објеката преко наведене квадаратуре.
Изменом Статута Града створио се правни основ да градске општине са ширег градског подручја могу, такође на основу овлашћења градоначелника, у име и за рачун Града, отуђивати из јавне својине Града грађевинско земљиште ради изградње објеката или озакоњења објеката, у првом случају до 5.000 м2, а у другом случају до 3.000м2 бргп.

Члан 7. – овим чланом врши се усаглашавање члана 24. који утврђује надлежност Скупштине градске општине са извршеним променама члана 19. овог Статута који уређује послове градске општине, тако што се Скупштини градске општине поверавају одређени нови послови или се прецизније дефинишу постојећи.

Нови и другачије дефинисани постојећи послови и овлашћења Скупштине градске општине су:

1. доноси план детаљне регулације за подручје градске општине, које се налази ван обухвата ГУП-а Београда.
2. образује Комисију за планове, 
3. даје мишљење на просторне и урбанистичке планове које доноси Град и предлаже (уз финансирање) измену постојећих и доношење нових урбанистичких планова за своје подручје,
4. доноси програм за постављање мањих монтажних објеката привременог карактера  на јавним и другим површинама,
5. предлаже мере за уређење јавних зелених површина и дечјих игралишта,
6. уређује и обезбеђује обављање послова који се односе на изградњу, реконструкцију, одржавање, заштиту, коришћење, развој и управљање некатегорисаним путевима у насељима на подручју градске општине и одржавање и друге послове на саобраћајним површинама у јавном коришћењу унутар насеља (блока) које су у јавној својини, у складу са програмом који доноси надлежни орган градске оптине,
7. може основати туристичку организацију,
8. стара се и обезбеђује средства за бесповратно суфинансирање активности на инвестиционом одржавању и унапређењу својства зграде, у складу са законом и одлуком Скупштине града; 
9. бира и разрешава локалног омбудсмана и заменика локалног омбудсмана;
10. доноси одлуку о изради и усвајању процене ризика од катастрофа и о управљању у ванредним ситуацијама и доноси планове заштите и спасавања за подручје градске општине; доноси одлуку о организацији и функционисању цивилне заштите за градску општину и образује Штаб за ванредне ситуације на подручју градске општине; 
11. даје сагласност на употребу имена и симбола градске општине,
12. стара се о вршењу послова правне заштите права и интереса градске општине,
13. одлучује о прибављању и располагању непокретних ствари неопходних за рад органа и организација градске општине на којима градска општина има право јавне својине у складу са законом, Статутом града и другим актима града;
14. доноси акте којима се утврђују ствари у јавној својини града на којима је градска општина носилац права коришћења а којима управљају јавна предузећа и друштва капитала чији је оснивач градска општина, као и акте којима се утврђују ствари у јавној својини града на којима је корисник градска општина које улазе у капитал тих јавних предузећа и друштва капитала и предлаже граду да да сагласност за упис права својине јавних предузећа и друштва капитала чији је оснивач градска општина у складу са законом и актима града;???


Члан 8.-овим чланом врши се допуна Статута градске општине сагласно одредбама чланова 80а и 80б  промена Статута Града и у Статут уносе 2 нова члана 24а и 24б који дефинишу могућности и услове оснивања јавних комуналних предузећа и образовања Комисије за планове градске општине, а која допуна је проистекла из последње промене Закона о главном граду. 

Члан 9. – овим чланом врши се измена и допуна у члану 25 Статута који регулише начин избора, период на који се бирају и који прописи се примењују на изборе одборника,  тако што се не мења суштина већ терминолошко усклађивање са чланом 42 Одлуке о промени Статута града Београда. 

Члан 10. – овим  чланом врши се допуна члана 32. става 3. Статута који регулише питања о којима скупштина градске општине одлучује већином од укупног броја одборника, тако што се исти допуњује са две нове тачке о којима такође треба одлучивати оваквом већином и то при доношењу 
· одлуке о образовању нове и подручју за које се образује, промени подручја и укидању месне заједнице на подручју градске општине и 
· одлуке о додели звања почасног грађанина градске општине.

Члан 11. – овим чланом врши се допуна члана 33. Статута који уређује сазивање седнице скупштине градске општине са 3 нова става ради усклађивања са изменом Закона о локалној самоуправи из 2018. године и променом Статута града, којим прописима је предвиђена могућност заказивања седнице скупштине у року од 24 часа од пријема захтева у ситуацијама које оправдавају хитност. 

 Члан 12. – овим чланом врши се измена и допуна члана 36. Статута који регулише права и дужности одборника, тако што се мења став 2. овог члана и потпуније дефинишу права одборника, а новим ставом одређују лица одговорна за остваривање тих права чиме се такође врши усаглашавање са изменама Закона о локалној самоуправи из 2018. године и променом Статута града.

Члан 13. – овим  чланом врши се измена и допуна члана 38. Статута који уређује радна тела скупштине, тако што се врши измена постојећег става 3, а истовремено додају два нова става сагласно изменама Закона о главном граду и Закона о локалној самоуправи, тако да ће се радна тела Скупштине уместо Статутом уредити Пословником скупштине градске опште. 

Члан 14. – овим  чланом врши се брисање назива чланова и чланови 39-42, с обзиром на измену Закона о локалној самоуправи (члан 36) и Закона о главном граду (члан 16) и промену Статута града, одредаба које се односе на стална и повремена радна тела Скупштине, обзиром да је ову материју нужно, уместо Статутом, уредити Пословником скупштине градске општине како је наведено у претходном члану. 

Члан 15. – овим чланом врши се допуна члана 46. Статута новим ставом који уређује радно правни статус заменика председника Скупштине градске општине ради усаглашавања са последњом изменом Закона о локалној самоуправи. Истовремено у овом члану технички се брише став 4, јер је исти престао да важи Одлуком Уставног суда из 2016. године. 

Члан 16. – овим чланом врши се измена става 3 члана 47. Статута тако што се услови за постављање секретара скупштине градске општине усаглашавају са последњом изменом Закона о локалној самоуправи.

Члан 17. – овим чланом врше се измене члана 52. Статута којим је утврђена надлежност председника градске општине, ради усаглашавања са променом Статута града  и изменама одређених закона. 

Члан 18. – овим чланом предложена је допуна Статута новим чланом 52а, који се односи на помоћнике председника градске општине а у складу са изменом Закона о локалној самоуправи и Закона о главном граду. До последњих измена наведених закона помоћнике председника градске општине постављао је и разрешавао председник градске општине али су они постављани у оквиру Управе градске општине, а убудуће ће их председник градске општине постављати у кабинету, што значи да ће организационо директно бити везани за председника градске општине за време трајања његовог мандата. Њихова овлашћења и број остају непромењени. 

Члан 19. – овим чланом врши се допуна члана 53. става 6. Статута који се односи на избор председника, заменика председника градске општине и чланова Већа, тако што се објашњава да се ови избори спроводе истовремено и обједињено, чиме се врши усаглашавање са последњом изменом Закона о локалној самоуправи и променом Статута града.
 
Члан 20. – овим  чланом врши се допуна члана 55. Статута који уређује надлежност Већа градске општине, тако што се, сагласно члану 46 тачкама 5а, 5б и 8 последње измене Закона о локалној самоуправи и члану 64 став 2 Закона о јавним предузећима, уносе нови послови који се односе на рад јавних предузећа и друге, а у складу са Одлуком о промени Статута града, задужује и за послове вршења надзора над законитошћу рада и аката месних заједница и предузимање одређених мера, сагласно члану 54 Одлуке о промени Статута града Београда, односно сагласно члану 128а ставу 4 овог Статута. Такође се Веће задужује да спроводи мере заштите, коришћења и уређења пољопривредног земљишта на подручју градске општине утврђене актима Града и у складу са законом доноси прописане акте.

Члан 21. – овим чланом врши се допуна става 3 члана 60. Статута који уређује рокове за заказивање и одржавање седнице скупштине градске општине ради решавања о предлогу за разрешење председника градске општине, у коју одредбу се укључују минимални рокови у којима се може заказати седница за ово питање, сагласно последњој измени Закона о локалној самоуправи.  

Члан 22. – овим чланом врши се допуна члана 62. Статута новим ставом који уређује питање тренутка обавештавања одборника скупштине о поднетој оставци носилаца јавних функција у извршним органима - на почетку прве наредне седнице Скупштине градске општине, по подношењу оставке, сагласно последњој измени Закона о локалној самоуправи.

Члан 23. – овим чланом врши се допуна члана 65. Статута који уређује надлежност Управе градске општине,  тако што се иза тачке 7 додају две нове тачке и Управа задужује за нове послове и то да се:
8) стара се о вршењу послова правне заштите права и интереса Градске општине;
9) обезбеђује заштиту права пацијената за здравствену услугу коју пружа дом здравља чије седиште се налази на подручју градске општине.“

Члан 24. – овим чланом врши се измена става 2 члана 66. Статута који уређује руковођење управом градске општине тако што се у целини мењају услови за постављање начелника Управе градске општине, сагласно члану 54 став 2 Закона о локалној самоуправи, а сходно члану 34 став 2 Закона о главном граду.

Члан 25. – овим чланом врши се измена става 1 члана 67. Статута који уређује да начелника Управе градске општине поставља Веће градске општине на основу јавног конкурса а не јавног огласа, што је терминолошко усклађивање са Законом о главном граду (члан 35 став 1). 

Члан 26. – овим чланом врши се измена назива и члана 68. став 2. и 3. Статута који уређује организацију управе градске општине и њене организационе јединице, тако што се врши терминолошко усклађивање са Законом о запосленима у АП и јединицама локалне самоуправе (члан 58) и са Законом о локалној самоуправи (члан 59 став 2) 

Члан 27. – овим чланом врши се измена члана 69. Статута који уређује одговорност начелника управе за свој рад и рад управе, тако што ће убудуће имати одговорност Већу градске општине а не и Скупштини градске општине, сагласно члану 36. Закона о главном граду и члану 57. Закона о локалној самоуправи. 

Члан 28. – овим чланом врши се брисање члана 70. Статута који је уређивао  помоћнике председника градске општине у оквиру управе градске општине, који су сада организовани у оквиру предложеног члана 18 ове Одлуке, којим се у Статут градске општине уноси нови члан 52а као одредба која уређује положај помоћника председника градске општине у оквиру кабинета председника градске општине. 

Члан 29. – овим чланом врши се измена става 3 члана 71. Статута који уређује називе аката о организацији и уређењу Управе и о систематизацији радних места у Управи градске општине, сагласно Закону о главном граду, Закону о запосленима у АП и ЈЛС (члан 58) и Закону о локалној самоуправи (члан 59 став 2).

Члан 30. – овим чланом врши се измена тачке 2 става 1 члана 72. Статута која уређује овлашћења управе градске општине у вршењу управног надзора, тако што се уместо изрицања мандатне казне сада уводи издавање прекршајног налога, а ради усклађивања са последњом изменом Закона о главном граду. 

Члан 31. – овим чланом врши се измена  у ставу 2 члана 74. Статута који уређује сукоб надлежности између организационих јединица, тако што се брисањем речи „ унутрашњих“ врши терминолошко усклађивање назива организационих јединица. 

Члан 32. – овим чланом врши се брисање члана 76. Статута који је уређивао јавно правобранилаштво градске општине као посебан орган, а у складу са опредељењем из Одлуке о промени Статута града Београда (чланови 10, 35, 36, и 61 ове Одлуке), да ће градско правобранилаштво Града Београда најкасније 01.01.2020. године преузети обављање послова правне заштите имовинских права и интереса и градских општина, чиме се укида правобранилаштво градске општине као посебан орган. 

Члан 33. – овим чланом врши се измена  става 2 члана 78. Статута који уређује изворе средстава и наменски карактер средстава за финансирање послова градске општине и у складу са  изменама Закона о буџетском систему, прецизира овај став, а истовремено додаје нови став који се односи на обавезу градске општине да доноси План јавних инвестиција градске општине, сходном применом прописа који уређују доношење ових планова у јединици локалне самоуправе.

Члан 34. – овим чланом врши се брисање члана 79. Статута који је уређивао извршење прихода буџета чија је намена утврђена законом, због промене Закона о буџетском систему који је укинуо наменски карактер буџетских прихода. 

Члан 35. – овим чланом врши се измена са допуном члана 91. Статута који уређује грађанску иницијативу, тако што се за покретање ове иницијативе задржава проценат потребних потписа укупног броја грађана са бирачким правом у градској општини. Истовремено, сагласно допуни члана 68 Закона о локалној самоуправи се врши допуна овог члана одредбама које се односе на обавештавање јавности да је отпочео рад на припреми прописа које доноси скупштина,  на број грађана и поступак прикупљања њихових потписа за спровођење јавне расправе и одлучивање о примљеном предлогу грађана за спровођење поступка јавне расправе. 

Члан 36. – овим чланом врши се брисање става 2 члана 104. Статута који је уређивао део правног статуса месне заједнице који се односи на печат и рачун месне заједнице, тако што је сагласно Одлуци о промени Статута града Београда (члан 50 – брисано да месне заједнице имају свој печат и рачун), с чим у вези ће ово питање морати да се уреди одлуком о оснивању месних заједница и статутом сваке месне заједнице.   

Члан 37. – овим чланом врши се измена члана 105. Статута који уређује оснивање, промену подручја и укидање месне заједнице, сагласно члану 51 Одлуке о промени Статута града Београда, односно сагласно одредбама Закона о главном граду и Закона о локалној самоуправи. 

Члан 38. – овим чланом врши се измена члана 107. Статута који уређује савет месне заједнице, тако што се сагласно члану 52  Одлуке о промени Статута града Београда, тј. сагласно одредбама члана 50а, ставови 2-6 Закона о главном граду и члану 74 став 8 Закона о локалној самоуправи, уређује ко бира и на чији предлог чланове савета месне заједнице, како се поступа за случај неуспелих односно неодржаних зборова, ко и како бира председника савета и који су задаци савета месне заједнице. 


Члан 39. – овим чланом врши се измена става 2 члана 108. Статута који уређује како се доноси финансијски план месне заједнице и ова одредба је практично коригована терминолошки, сагласно члану 53 Одлуке о промени Статута града Београда.

Члан 40. – овим чланом врши се терминолошка измена  назива члана и члана 114. Статута који уређује сарадњу са досадашњим невладиним  организацијама, односно убудуће са удружењима, а све у складу са чланом 13 ставом 5.  Закона о локалној самоуправи.

Члан 41. – овим чланом, мења се назив члана и члан 118. и истим се установљава локални омбудсман градске општине као посебан орган, дефинишу његова овлашћења и одређује да локални омбудсман има заменика.

Члан 42. – овим чланом успостављају се три нова члана који дефинишу положај, избор и разрешење локалног омбудсмана, као и да ће се посебном одлуком Скупштине уредити надлежност и овлашћења, начин поступања, услови и начин избора и престанка дужности локалног омбудсмана и друга питања. 

Члан 43. – овим чланом,  после члана 123 додаје се назив члана и нови члан 123а који уређује питање спровођења претходне јавне расправе приликом израде и доношења значајних докумената за градску општину, а све сагласно одредбама члана 142 Статута града и члана 11 става 2 Закона о локалној самоуправи који одређује садржину Статута, тј. да се и ово питање уређује статутом јединице локалне самоуправе. 

Прелазним одредбама (чланови 44-45) дефинишу се рокови за усклађивање одређених аката  и међусобно преузимање послова између Града и градских општина, укључујући и правобранилаштво градске општине. 

Завршним одредбама (чланови 46-47) дефинише се обавеза Комисије за прописе да утврди пречишћен текст Статута градске општине Обреновац и исти објавити у „Службеном листу града Београда”, начин објављивања ове Одлуке, као и моменат њеног ступања на снагу, а све у складу са чланом 124 Статута градске општине Обреновац. 

-----------------

На основу прелазних и завршних одредаба промене Статута града, проистичу следеће обавезе:
1. ускладити Статут градске општине до 02.10.2019. године;
2. у истом року Град је у обавези да усклади остале прописе;
3. Управа градске општине преузеће од Градске управе незавршене предмете који се односе на доношење решења о озакоњењу објеката до 01.01.2020. године;
4. правобранилаштво градске општине ће градском правобранилаштву предати незавршене предмете, архиву и одређени број запослених до 01.01.2020. године, са којим датумом ће Градско правобранилаштво почети са обављањем послова из своје надлежности и за градску општину;
· по овом питању између правобранилаштава потребно је закључити споразум до 15.12.2019. године,
5. акт о оснивању ЈКП „Јавно осветљење Београд“ мора се ускладити до 02.10.2019. године;
6. ЈКП „Јавно осветљење Београд“ преузимање послова у вези јавног осветљења од ЈП за изградњу Обреновца извршиће до 01.01.2020. године;
· по овом питању између наведених предузећа потребно је закључити споразум до 15.12.2019. године,
7. првостепена решења о грађевинској дозволи за изградњу објеката, у складу са променама Статута града и Статута градске општине, Управа градске општине почеће да издаје од 01.11.2019. године;
8. започете поступке за доношење урабанистичких планова за градску општину окончаће Град. 

Обрађивач: Комисија за израду Нацрта одлуке о
                    промени Статута градске општине Обреновац
Предлагач: Веће градске општине Обреновац
Претходно мишљење: Комисија за прописе
Доноси: Скупштина градске општине

